110. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 122161/3403 της 10/27 Δεκ. 1980 (ΦΕΚ Β΄ 1307) Περί χορηγήσεως στους υπαλλήλους του Διπλωματικού και Κλάδου Εμπειρογνωμόνων του Υπουργείου Εξωτερικών μηνιαίου, ξενίας και παραστάσεως και ειδικού επιδόματος. Έχοντας υπόψη: 1.Τις διατάξεις των παρ. 3, 6 και 7 του άρθρ. 131 του Νόμ. 419/76. 2.Τις 146291/3475/4.12.79 και 146292/3476/ 4.12.79 κοινές αποφάσεις των Υπουργών Εξωτερικών και Οικονομικών, αποφασίζουμε: Χορηγούμε από 1.1.1981 στους υπαλλήλους των κλάδων, Διπλωματικού και Εμπειρογνωμόνων του Υπουργείου Εξωτερικών, τους υπηρετούντες στην Κεντρική και Εξωτερική Υπηρεσία μηνιαίο επίδομα ξενίας και παραστάσεως και μηνιαίο ειδικό επίδομα σε ποσοστό αντίστοιχα επί του εκάστοτε ισχύοντος βασικού τους μισθού, ως εξής: 1.Στους Πρέσβεις ποσοστό         30% 2.Στους Πληρεξουσίους Υπουργούς Α-Β και στους Εμπειρογνώμονες-Πρεσβευτές Συμβούλους Α-Β ποσοστό         30% 3.Στους Συμβούλους Πρεσβείας Α-Β και στους Εμπειρογνώμονες Α-Β ποσοστό     40% 4.Στους Γραμματείς Πρεσβείας Α-Β ποσοστό         40% 5.Στους Γραμματείς Πρεσβείας Γ΄ ποσοστό         65% 6.Στους Ακολούθους Πρεσβείας ποσοστό         80% Τα ανωτέρω επιδόματα συνυπολογίζονται και στα επιδόματα εορτών Πάσχα και Χριστουγέννων καθώς και στο επίδομα αδείας, σύμφωνα με τις ανωτέρω διατάξεις (άρθρ. 131 Νόμ. 419/1976). Η ισχύς της άνω αποφάσεως παρατάθηκε και για το έτος 1982 από την 165874/4080/25 Ιαν. 10 Φεβρ. 1982 (ΦΕΚ Β΄ 49) απόφ. Υπ. Εξωτερικών και Οικονομικών. 